**ΔΡΑΣΕΙΣ ΜΗΝΟΣ ΝΟΕΜΒΡΙΟΥ**

**ΔΗΜΟΤΙΚΟΥ ΣΧΟΛΕΙΟΥ ΒΑΡΥΜΠΟΜΠΗΣ**

**ΔΕΥΤΕΡΑ 4/11: ΕΠΕΚΤΑΣΗ ΔΙΚΤΥΟΥ WiFi**

Με πρωτοβουλία του διευθυντή και με τη συνδρομή των εκπαιδευτικών πραγματοποιήθηκε επέκταση του δικτύου, η οποία εξασφαλίζει την πρόσβαση στο διαδίκτυο από όλες τις αίθουσες διδασκαλίας, διευκολύνοντας το έργο των δασκάλων.

**ΠΑΡΑΣΚΕΥΗ 8/11: ΕΚΛΗΣΣΙΑΣΜΟΣ**

Όλες οι τάξεις του σχολείου παρευρέθησαν στον εκκλησιασμό για τον εορτασμό των Ταξιαρχών στον Ιερό ναό Πέτρου και Παύλου.

**ΔΕΥΤΕΡΑ 11/11: ΔΑΝΕΙΣΤΙΚΗ ΒΙΒΛΙΟΘΗΚΗ**

Τη Δευτέρα πραγματοποιήθηκε η έναρξη λειτουργίας της δανειστικής βιβλιοθήκης του σχολείου, η οποία αριθμεί πάνω από 200 τίτλους καινούργιων βιβλίων, δωρεά του συλλόγου γονέων και κηδεμόνων. Οι μαθητές με ενθουσιασμό συμμετείχαν στη διαδικασία.

**ΔΕΥΤΕΡΑ 11/11-ΠΑΡΑΣΚΕΥΗ 15/11: ΠΡΟΕΤΟΙΜΑΣΙΑ ΓΙΑ ΤΗ ΓΙΟΡΤΗ ΤΟΥ ΠΟΛΥΤΕΧΝΕΙΟΥ**

Οι μαθητές όλων των τάξεων ασχολήθηκαν με την προετοιμασία της γιορτή. Πιο συγκεκριμένα σε όλες τις τάξεις έγινε ανάγνωση κειμένων, προβολή ντοκιμαντέρ, κατασκευή κολάζ, ζωγραφική, ανάγνωση παραμυθιών, αναζήτηση και παρουσίαση ιστορικών ντοκουμέντων από το οικογενειακό τους περιβάλλον.

Την Παρασκευή 15/11 οι μαθητές της Β’ τάξης συμμετείχαν στη γιορτή με απαγγελία ποιημάτων και τραγουδιών.

Οι μαθητές των Ε’ & Στ΄τάξεων   είχαν προετοιμάσει θεατρικό καθώς και τη χορωδία.

Οι μαθητές  όλου του σχολείου παρακολούθησαν ντοκιμαντέρ και τραγούδησαν επετειακά τραγούδια συνοδεία κιθάρας με τη συμβολή του δασκάλου της Δ’ τάξης.

**ΔΕΥΤΕΡΑ 18/11: ΕΠΙΣΚΕΨΗ ΣΧΟΛΙΚΟΥ ΣΥΜΒΟΥΛΟΥ**

Ο κος Ζεργιώτης Σχολικός Σύμβουλος του σχολείου επισκέφτηκε το σχολείου μας και συζήτησε με το εκπαιδευτικό προσωπικό θέματα που αφορούν στην εκπαιδευτική διαδικασία.

**ΤΕΤΑΡΤΗ 20/11: ΠΑΓΚΟΣΜΙΑ ΗΜΕΡΑ ΤΩΝ ΔΙΚΑΙΩΜΑΤΩΝ ΤΟΥ ΠΑΙΔΙΟ**Υ

Οι μαθητές της Β΄ τάξης συζήτησαν για τα δικαιώματα των παιδιών.

Οι μαθητές της Ε΄ τάξης μελέτησαν φυλλάδιο με τα δικαιώματα του παιδιού (από τοn συνήγορο του πολίτη) και έπειτα παρακολούθησαν βίντεο της UNICEF. Στη συνέχεια έφτιαξαν τις δικές τους αφίσες και τέλος άκουσαν τραγούδια που σχετίζονταν με το ανωτέρω θέμα.

**ΠΑΡΑΣΚΕΥΗ 22/11: ΚΑΤΑΣΚΕΥΗ ΑΠΟ ΓΕΩΜΕΤΡΙΚΑ ΣΧΗΜΑΤΑ**

Στα πλαίσια του μαθήματος των μαθηματικών οι μαθητές της Β' τάξης κατασκεύασαν ανθρωπάκι από γεωμετρικά σχήματα.

**ΔΕΥΤΕΡΑ 25/11: ΠΕΡΙΠΟΙΗΣΗ ΑΥΛΕΙΟΥ ΧΩΡΟΥ**

Οι μαθητές του σχολείου με την καθοδήγηση του διευθυντή και τη συμβολή των εκπαιδευτικών περιποιήθηκαν τις πρασιές της αυλής, συνδυάζοντάς τη δραστηριότητα αυτή με την παρατήρηση της χλωρίδας.

Οι μαθητές της Ε΄ τάξης με αφορμή το μάθημα της Ιστορίας παρακολούθησαν το ντοκιμαντέρ “Ιχνηλατώντας την Κωνσταντινούπολη”.

**ΤΡΙΤΗ 26/11:ΚΑΡΑΓΚΙΟΖΗΣ**

Η Α΄ τάξη κατασκεύασε φιγούρες του Καραγκιόζη και στη συνέχεια έπαιξαν παράσταση θεάτρου σκιών.

**ΤΕΤΑΡΤΗ  27/11: Η ΘΕΑΤΡΙΚΗ ΑΓΩΓΗ ΣΤΗΝ ΕΚΠΑΙΔΕΥΣΗ**

 Η Γ' τάξη θα παρουσιάσει κουκλοθέατρο με θέμα <<Ανακύκλωση>> στις Α΄ και Β΄ τάξεις

**ΔΡΑΣΕΙΣ ΣΤΟ ΜΑΘΗΜΑ ΤΩΝ ΑΓΓΛΙΚΩΝ**

 **Γ' ΤΑΞΗ**

* 5/11: Παρουσίαση μέσω powerpoint του ρήματος BE =είμαι και εξάσκηση με το παιχνίδι της μπάλας .
* 19/11: Οι μαθητές σχεδίασαν σε χαρτόνια και χρωμάτισαν τους αριθμούς . Παράλληλα, έγινε εξάσκηση των χρωμάτων και των αριθμών με τη χρήση αντικειμένων μέσα από την τάξη, όπως έπιπλα , μολύβια , βιβλία κτλ.
* 22/11: Με αφορμή την Παγκόσμια Ημέρα για τα Δικαιώματα του Παιδιού στις 20/11, τα παιδιά σχεδίασαν και χρωμάτισαν μία αφίσα και παράλληλα παρακολούθησαν βίντεο με παιδικά τραγούδια.

 **Δ' ΤΑΞΗ**

* 5/11: Οι μαθητές έκαναν εργασίες σε ομάδες προκειμένου να κατανοήσουν τις εκδηλώσεις και τα έθιμα των “Bonfire night” και “Halloween”.
* 12/11: Προκειμένου οι μαθητές να κατανοήσουν τη γεωγραφική θέση της Αγγλίας , σχεδίασαν και χρωμάτισαν τα Βρετανικά Νησιά , μαθαίνοντας με αυτόν τον τρόπο τις χώρες, τις πρωτεύουσες τους, τις μεγάλες πόλεις και τον ποταμό Τάμεση.
* 20/11: Με αφορμή την Παγκόσμια Ημέρα για τα Δικαιώματα του Παιδιού , οι μαθητές ανέλυσαν το νόημα και τους στίχους του τραγουδιού «We are the world».

**Ε' ΤΑΞΗ**

* 6/11: Οι μαθητές έκαναν εργασίες σε ομάδες προκειμένου να κατανοήσουν τις εκδηλώσεις και τα έθιμα των “Bonfire night” και “Halloween”.
* 20/11: Με αφορμή την Παγκόσμια Ημέρα για τα Δικαιώματα του Παιδιού , οι μαθητές ανέλυσαν το νόημα και τους στίχους του τραγουδιού «We are the world».
* 28/11: Με τη διαδικασία ρόλων , οι μαθητές έδιναν οδηγίες ο ένας στον άλλο για το πώς να κινηθούν πεζοί σε υποτιθέμενους δρόμους και γειτονιές. Για πιο ρεαλιστική εξάσκηση η δραστηριότητα έλαβε χώρα στο προαύλιο του σχολείου.

**ΣΤ' ΤΑΞΗ**

* 6/11: Οι μαθητές έκαναν εργασίες σε ομάδες προκειμένου να κατανοήσουν τις εκδηλώσεις και τα έθιμα των “Bonfire night” και “Halloween”.

* 20/11: Με αφορμή την Παγκόσμια Ημέρα για τα Δικαιώματα του Παιδιού , οι μαθητές ανέλυσαν το νόημα και τους στίχους του τραγουδιού «We are the world».
* 27/11: Μετά από παρουσίαση Powerpoint των Countable/uncountable nouns, οι μαθητές έκαναν εξάσκηση με αντικείμενα-προϊόντα (άδειες συσκευασίες) που έφεραν στην τάξη.